DELEGIRANA UREDBA KOMISIJE (EU) 2019/2123

z dne 10. oktobra 2019

o dopolnitvi Uredbe (EU) 2017/625 Evropskega parlamenta in Sveta glede pravil v zvezi s tem, v katerih primerih in pod katerimi pogoji se identifikacijski in fizični pregledi nekaterega blaga lahko izvajajo na kontrolnih točkah, dokumentacijski pregledi pa v oddaljenosti od mejnih kontrolnih točk

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 53(1)(a) in (e) Uredbe,

ob upoštevanju naslednjega:

(1) Uredba (EU) 2017/625 Evropskega parlamenta in Sveta vzpostavlja okvir za izvajanje uradnega nadzora in drugih uradnih dejavnosti za preverjanje skladnosti z zakonodajo Unije o agroživilski verigi. Navedeni okvir vključuje uradni nadzor, ki se izvaja nad živalmi in blagom, ki vstopajo v Unijo iz tretjih držav.

(2) Da bi zagotovili učinkovito izvajanje uradnega nadzora in ustrezno obvladovanje tveganj, bi morali imeti v zvezi s tem pristojni organi mejne kontrolne točke možnost, da pod določenimi pogoji dovolijo izvajanje identifikacijskih in fizičnih pregledov pošiljk rastlin, rastlinskih proizvodov in drugih predmetov iz točk (c) in (e) člena 47(1) Uredbe (EU) 2017/625 na kontrolni točki, ki ni mejna kontrolna točka.

(3) Iz istih razlogov bi to moralo veljati tudi za pošiljke živil in krme neživalskega izvora, za katere veljajo ukrepi, določeni v aktih iz točk (d), (e) in (f) člena 47(1) navedene uredbe.

(4) Uredba Komisije (ES) št. 669/2009 (2) in Izvedbena uredba Komisije (EU) št. 884/2014 (3) med drugim določata pravila glede izvajanja identifikacijskih in fizičnih pregledov pošiljk živil in krme neživalskega izvora, ki jih zajemata, na kontrolni točki, ki ni določena vstopna točka. Izvedbena uredba (EU) št. 884/2014 določa zlasti pogoje za odobritev prevoza pošiljke do določene točke uvoza za izvedbo identifikacijskih in fizičnih pregledov, pravila v zvezi z dokumenti, ki morajo spremljati pošiljko do določene točke uvoza, obveznosti obveščanja za pristojne organe na določenih vstopnih točkah in izvajalce dejavnosti, odgovorne za pošiljko, ter pravila, ki se uporabljajo v primeru, da se izvajalec dejavnosti odloči za spremembo določene točke uvoza po tem, ko je pošiljka zapustila določeno vstopno točko. Navedeni uredbi se razveljavita z učinkom od 14. decembra 2019, zgornji določbi pa bi bilo treba nadomestiti s to uredbo. Da bi zagotovili učinkovito izvajanje uradnega nadzora in ustrezno sledljivost pošiljk, bi morala pravila iz te uredbe prav tako v celoti izkoristiti možnosti izmenjave informacij o uradnem nadzoru in sledljivosti pošiljk, ki jih ponujajo sistem upravljanja informacij za uradni nadzor (v nadaljnjem besedilu: IMSOC) ali obstoječi nacionalni sistemi.

(5) Pristojni organi mejne kontrolne točke bi morali pod nekaterimi pogoji na zahtevo izvajalca dejavnosti odobriti prevoz pošiljke blaga do kontrolne točke, ki ni mejna kontrolna točka in ki je bila določena za navedeno kategorijo blaga. V tem primeru bi moral izvajalec dejavnosti pristojnim organom predložiti ime in oznako iz sistema Traces (Trade Control and Expert System) za kontrolno točko, do katere bi bilo treba prepeljati pošiljko.

(6) Pristojni organi mejne kontrolne točke bi morali imeti možnost, da v obsegu, potrebnem za izvajanje učinkovitih identifikacijskih in fizičnih pregledov, od izvajalca dejavnosti zahtevajo, da blago prepelje do kontrolne točke, ki ni mejna kontrolna točka. V takih primerih bi morali pristojni organi mejne kontrolne točke pred odobritvijo prevoza do kontrolne točke pridobiti soglasje izvajalca dejavnosti. Soglasje izvajalca dejavnosti bi moralo biti potrebno zaradi stroškov prevoza, ki jih nosi izvajalec dejavnosti, ali da bi se izognili primerom, ko se pošiljke, ki vsebujejo pokvarljivo blago, prepeljejo do kontrolne točke, ki ni na primerni razdalji od mejne kontrolne točke.

(7) Za omejitev tveganj za zdravje rastlin ali javno zdravje bi bilo treba odobriti prevoz pošiljk rastlin, rastlinskih proizvodov in drugih predmetov ter živil in krme neživalskega izvora do kontrolne točke na podlagi zadovoljivih rezultatov dokumentacijskih pregledov na mejni kontrolni točki.

(8) Za zagotovitev sledljivosti pošiljk bi morali pristojni organi kontrolne točke pristojne organe mejne kontrolne točke obvestiti o prispetju pošiljke. Če takega obvestila ni, bi morali pristojni organi mejne kontrolne točke pri pristojnih organih kontrolne točke preveriti, ali je pošiljka prispela na kontrolno točko, ter v primeru, da se pri preverjanju ugotovi, da pošiljka na kontrolno točko ni prispela, obvestiti carinske organe in druge organe iz člena 75(1) Uredbe (EU) 2017/625 ter opraviti nadaljnje preiskave za določitev dejanske lokacije pošiljke.

(9) Da bi pristojni organi lahko izvajali učinkovite identifikacijske in fizične preglede pošiljk rastlin, rastlinskih proizvodov in drugih predmetov, bi bilo treba te pošiljke prepeljati z mejne kontrolne točke na kontrolno točko. Prevoz bi moral potekati tako, da ne povzroči napadenosti ali okužbe pri drugih rastlinah, rastlinskih proizvodih ali drugih predmetih. Zato bi morali izvajalci dejavnosti zagotoviti, da je pakiranje ali prevozno sredstvo med prevozom do kontrolne točke zaprto ali zapečateno. V posebnih primerih bi morali imeti pristojni organi možnost, da dovolijo, da se pakiranje ali prevozno sredstvo pošiljk lesa iglavcev med prevozom od mejne kontrolne točke do kontrolne točke ne zapre ali zapečati, če so izpolnjeni posebni pogoji. V takih primerih bi moral biti izpolnjen pogoj, da je bil les iglavcev iz pošiljke gojen ali proizveden na geografskem območju tretje države, na katerem se nahaja kopenska meja navedene tretje države z državo članico, za katero je odgovoren pristojni organ, in obstajajo informacije, da ima les v navedeni tretji državi in navedeni državi članici enak fitosanitarni status.

(10) Za organizacijo učinkovitega uradnega nadzora bi morali pristojni organi, vključno s carinskimi organi, na katere je država članica prenesla pristojnost za izvajanje uradnega nadzora, ali pristojni organi kontrolne točke, ki ni mejna kontrolna točka, imeti možnost, da izvajajo dokumentacijske preglede v oddaljenosti od mejne kontrolne točke.

(11) Da bi zagotovili učinkovito izvajanje uradnega nadzora na vstopni točki v Unijo, ki ni mejna kontrolna točka, bi morali imeti pristojni organi, vključno s carinskimi organi, na katere je država članica prenesla pristojnost za izvajanje uradnega nadzora, možnost, da izvajajo dokumentacijske preglede pošiljk rastlin, rastlinskih proizvodov in drugih predmetov, za katere velja manjša pogostost opravljanja pregledov, kot je določeno v Uredbi (ES) št. 1756/2004 (4).

(12) Sklep Komisije 2010/313/EU (5) dovoljuje, da se fizični pregledi v skladu z Uredbo (ES) št. 669/2009 izvajajo v odobrenih prostorih nosilcev živilske dejavnosti in nosilcev dejavnosti poslovanja s krmo na Cipru. Podobno Sklep Komisije 2010/458/EU (6) dovoljuje, da se fizični pregledi v skladu z Uredbo (ES) št. 669/2009 izvajajo v odobrenih prostorih nosilcev živilske dejavnosti in nosilcev dejavnosti poslovanja s krmo na Malti. Ker se ta uredba uporablja za področja, ki jih zajemata navedena sklepa, je primerno sklepa 2010/313/EU in 2010/458/EU razveljaviti z učinkom od datuma začetka uporabe te uredbe.

(13) Ker se Uredba (EU) 2017/625 uporablja od 14. decembra 2019, bi se morala tudi ta uredba uporabljati od navedenega datuma zaradi doslednosti in pravne varnosti. Vendar se v skladu s členom 165(4) Uredbe (EU) 2017/625 pravila iz točke (e) člena 53(1) lahko začnejo uporabljati šele vsaj 12 mesecev po njihovem sprejetju, če zadevajo pošiljke rastlin, rastlinskih proizvodov in drugih predmetov iz točke (c) člena 47(1) navedene uredbe. Zato bi bili prehodni ukrepi v zvezi z ustreznimi določbami Direktive 2000/29/ES (7) potrebni do 13. decembra 2020. To enoletno obdobje je potrebno, da se izvajalcem dejavnosti in pristojnim organom zagotovi dodaten čas za izvajanje posebnih zahtev.

(14) Ker se ta uredba uporablja za področja, ki jih zajema Direktiva Komisije 2004/103/ES (8) v zvezi z rastlinami, rastlinskimi proizvodi in drugimi predmeti iz točke (c) člena 47(1) Uredbe (EU) 2017/625, je primerno, da se navedena direktiva razveljavi s 14. decembrom 2020 –

SPREJELA NASLEDNJO UREDBO:

Člen 1 Predmet urejanja 1. Ta uredba določa pravila v zvezi s tem, v katerih primerih in pod katerimi pogoji lahko pristojni organi izvajajo: (a) identifikacijske in fizične preglede na kontrolni točki, ki ni mejna kontrolna točka, za: (i) pošiljke rastlin, rastlinskih proizvodov in drugih predmetov iz člena 72(1) in člena 74(1) Uredbe (EU) 2016/2031 Evropskega parlamenta in Sveta (9) ter pošiljke rastlin, rastlinskih proizvodov in drugih predmetov, za katere se uporablja ukrep v nujnih primerih iz aktov, sprejetih v skladu s členom 28(1), členom 30(1), členom 40(3), členom 41(3), členom 49(1), členom 53(3) in členom 54(3) Uredbe (EU) 2016/2031; (ii) pošiljke živil in krme neživalskega izvora, za katere veljajo ukrepi, določeni v aktih iz točk (d), (e) in (f) člena 47(1) Uredbe (EU) 2017/625; (b) dokumentacijske preglede v oddaljenosti od mejne kontrolne točke za pošiljke rastlin, rastlinskih proizvodov in drugih predmetov iz člena 72(1) in člena 74(1) Uredbe (EU) 2016/2031. 2. Pristojni organi, ki se nahajajo v oddaljenosti od mejne kontrolne točke, kar vključuje kontrolno točko, ki ni mejna kontrolna točka, in vstopno točko v Unijo, med dokumentacijskimi, identifikacijskimi in fizičnimi pregledi ter po njih izvajajo postopke v skladu z Izvedbeno uredbo Komisije (EU) 2019/2130 (10). Poglavje I Identifikacijski in fizični pregledi, ki se izvajajo na kontrolni točki, ki ni mejna kontrolna točka

Člen 2 Pogoji za izvajanje identifikacijskih in fizičnih pregledov na kontrolni točki, ki ni mejna kontrolna točka 1. Identifikacijski in fizični pregledi se lahko izvajajo na kontrolni točki, ki ni mejna kontrolna točka, pod naslednjimi pogoji: (a) izvajalec dejavnosti, ki je poslal predhodno obvestilo v skladu s točko (a) člena 56(3) Uredbe (EU) 2017/625, ali pristojni organ mejne kontrolne točke je v skupnem zdravstvenem vstopnem dokumentu (v nadaljnjem besedilu: SZVD) navedel kontrolno točko, na kateri se izvedejo identifikacijski in fizični pregledi; (b) rezultati dokumentacijskih pregledov, ki jih izvedejo pristojni organi mejne kontrolne točke, so zadovoljivi; (c) pristojni organi mejne kontrolne točke so v SZVD evidentirali svojo odobritev prevoza pošiljke do kontrolne točke; (d) pred odhodom pošiljke z mejne kontrolne točke je izvajalec dejavnosti obvestil pristojne organe kontrolne točke, na kateri se izvedejo identifikacijski in fizični pregledi, o pričakovanem času prispetja pošiljke in prevoznem sredstvu, tako da je v sistemu upravljanja informacij za uradni nadzor (v nadaljnjem besedilu: IMSOC) izpolnil in predložil ločen SZVD; (e) izvajalec dejavnosti je prepeljal pošiljko od mejne kontrolne točke do kontrolne točke pod carinskim nadzorom, ne da bi bilo blago med prevozom raztovorjeno; (f) izvajalec dejavnosti je zagotovil, da pošiljko do kontrolne točke spremlja izvod SZVD iz točke (c) v papirni ali elektronski obliki; (g) izvajalec dejavnosti je zagotovil, da: (i) pošiljke rastlin, rastlinskih proizvodov in drugih predmetov iz člena 72(1) in člena 74(1) Uredbe (EU) 2016/2031 ter pošiljke rastlin, rastlinskih proizvodov in drugih predmetov, za katere se uporablja ukrep v nujnih primerih iz aktov, sprejetih v skladu s členom 28(1), členom 30(1), členom 40(3), členom 41(3), členom 49(1), členom 53(3) in členom 54(3) Uredbe (EU) 2016/2031, ter pošiljke živil in krme neživalskega izvora iz točk (e) in (f) člena 47(1) Uredbe (EU) 2017/625 do kontrolne točke spremlja overjen izvod uradnih spričeval iz člena 50(1) Uredbe (EU) 2017/625, izdan v skladu s členom 50(2) navedene uredbe; (ii) pošiljke živil in krme neživalskega izvora, za katere veljajo ukrepi, določeni v aktih iz točk (e) in (f) člena 47(1) Uredbe (EU) 2017/625, do kontrolne točke spremlja overjen izvod rezultatov laboratorijske analize, ki so jo izvedli pristojni organi tretje države, izdan v skladu s členom 50(2) navedene uredbe; (h) izvajalec dejavnosti je navedel referenčno številko SZVD iz točke (c) v carinski deklaraciji, vloženi pri carinskih organih, za namene prevoza pošiljke do kontrolne točke, in je izvod navedenega SZVD hranil na razpolago carinskim organom, kot je določeno v členu 163 Uredbe (EU) št. 952/2013 Evropskega parlamenta in Sveta (11). 2. Zahteva, da mora pošiljko spremljati overjen izvod iz točk (i) in (ii) odstavka 1(g), se ne uporablja, če so pristojni organi tretje države v IMSOC predložili ustrezna uradna spričevala ali rezultate laboratorijske analize ali če je navedene dokumente v IMSOC naložil izvajalec dejavnosti, pristojni organi mejne kontrolne točke pa so preverili in ugotovili, da ustrezajo izvirnim spričevalom ali rezultatom laboratorijske analize. 3. Če pristojni organ države članice upravlja obstoječi nacionalni sistem, ki evidentira rezultate dokumentacijskih, identifikacijskih in fizičnih pregledov, se točki (d) in (h) odstavka 1 ne uporabljata za pošiljke, ki zapustijo mejno kontrolno točko in se prepeljejo do kontrolne točke v isti državi članici, pod pogojem, da so izpolnjene naslednje zahteve: (a) informacije o pričakovanem času prispetja pošiljke na kontrolno točko in o vrsti prevoznega sredstva so na voljo v obstoječem nacionalnem sistemu; (b) obstoječi nacionalni sistem izpolnjuje naslednje pogoje: (i) zagotavlja pravočasno obveščanje carinskih organov in izvajalca dejavnosti o odobritvi iz točke (c) odstavka 1 ter pristojnih organov mejne kontrolne točke o prispetju pošiljke na kontrolno točko; (ii) v njegovem okviru se izmenjujejo elektronski podatki z IMSOC, vključno z informacijami o zavrnitvi pošiljk in informacijami, ki omogočajo jasno identifikacijo vsake pošiljke, na primer z edinstveno referenčno številko; (iii) zagotavlja, da se SZVD iz točke (c) odstavka 1 lahko zaključi šele po izmenjavi elektronskih podatkov in potrditvi v IMSOC.

Člen 3 Identifikacijski in fizični pregledi pošiljk živil in krme neživalskega izvora, ki se izvajajo na kontrolni točki, ki ni mejna kontrolna točka 1. Identifikacijske in fizične preglede pošiljk živil in krme neživalskega izvora, za katere veljajo ukrepi, določeni v aktih iz točk (d), (e) in (f) člena 47(1) Uredbe (EU) 2017/625, lahko izvedejo pristojni organi kontrolne točke, ki ni mejna kontrolna točka, če velja ena od naslednjih možnosti: (a) izvajalec dejavnosti, odgovoren za pošiljko, je od pristojnih organov mejne kontrolne točke zahteval, da se identifikacijski in fizični pregledi izvedejo na kontrolni točki, ki je bila določena za kategorijo blaga v taki pošiljki, pristojni organi mejne kontrolne točke pa odobrijo prevoz pošiljke do navedene kontrolne točke; (b) pristojni organi mejne kontrolne točke so se odločili, da se identifikacijski in fizični pregledi izvedejo na kontrolni točki, ki je bila določena za kategorijo blaga v taki pošiljki, izvajalec dejavnosti pa taki odločitvi ne nasprotuje. 2. Identifikacijske in fizične preglede iz odstavka 1 izvedejo pristojni organi mejne kontrolne točke, če velja ena od naslednjih možnosti: (a) ni odobritve pristojnega organa mejne kontrolne točke iz odstavka 1(a); (b) izvajalec dejavnosti nasprotuje odločitvi o prevozu pošiljke do kontrolne točke iz odstavka 1(b).

Člen 4 Identifikacijski in fizični pregledi pošiljk rastlin, rastlinskih proizvodov in drugih predmetov, ki se izvajajo na kontrolni točki, ki ni mejna kontrolna točka 1. Pristojni organi kontrolne točke, ki ni mejna kontrolna točka, lahko izvajajo identifikacijske in fizične preglede za pošiljke: (a) rastlin, rastlinskih proizvodov in drugih predmetov iz člena 72(1) in člena 74(1) Uredbe (EU) 2016/2031; (b) rastlin, rastlinskih proizvodov in drugih predmetov, za katere se uporablja ukrep v nujnih primerih iz aktov, sprejetih v skladu s členom 28(1), členom 30(1), členom 40(3), členom 41(3), členom 49(1), členom 53(3) in členom 54(3) Uredbe (EU) 2016/2031. 2. Pristojni organi kontrolne točke, ki ni mejna kontrolna točka, lahko izvedejo identifikacijske in fizične preglede iz odstavka 1, če velja ena od naslednjih možnosti: (a) izvajalec dejavnosti, odgovoren za pošiljko, je od pristojnih organov mejne kontrolne točke zahteval, da se identifikacijski in fizični pregledi izvedejo na kontrolni točki, ki je bila določena za kategorijo blaga v taki pošiljki, pristojni organi mejne kontrolne točke pa odobrijo prevoz pošiljke do kontrolne točke; (b) pristojni organi mejne kontrolne točke so se odločili, da se identifikacijski in fizični pregledi izvedejo na kontrolni točki, ki je bila določena za kategorijo blaga v taki pošiljki, izvajalec dejavnosti pa taki odločitvi ne nasprotuje. 3. Identifikacijske in fizične preglede iz odstavka 1 izvedejo pristojni organi mejne kontrolne točke na mejni kontrolni točki, če velja ena od naslednjih možnosti: (a) ni odobritve pristojnega organa mejne kontrolne točke iz odstavka 2(a); (b) izvajalec dejavnosti nasprotuje odločitvi o prevozu pošiljke do kontrolne točke iz odstavka 2(b).

Člen 5 Posebni pogoji za identifikacijske in fizične preglede na kontrolni točki, ki ni mejna kontrolna točka, za pošiljke rastlin, rastlinskih proizvodov in drugih predmetov 1. Identifikacijski in fizični pregledi se za pošiljke iz člena 4(1) lahko izvajajo na kontrolni točki, pod pogojem, da je izvajalec dejavnosti zagotovil, da je pakiranje ali prevozno sredstvo pošiljk zaprto ali zapečateno tako, da med njihovim prevozom do kontrolne točke ne more povzročiti napadenosti ali okužbe pri drugih rastlinah, rastlinskih proizvodih ali drugih predmetih s škodljivimi organizmi, ki so vključeni na seznam karantenskih škodljivih organizmov za Unijo ali nadzorovanih nekarantenskih škodljivih organizmov za Unijo iz člena 5(2) in člena 30(1) Uredbe (EU) 2016/2031, v primeru varovanih območij pa z zadevnimi škodljivimi organizmi, ki so vključeni na seznam, vzpostavljen v skladu s členom 32(3) navedene uredbe. 2. Z odstopanjem od odstavka 1 pristojni organi mejne kontrolne točke vstopa lahko dovolijo, da pakiranje ali prevozno sredstvo pošiljk rastlin, rastlinskih proizvodov in drugih predmetov ni zaprto ali zapečateno, če so izpolnjeni naslednji pogoji: (a) pošiljko sestavlja les iglavcev, ki se goji ali proizvaja na geografskem območju tretje države, na katerem se nahaja kopenska meja navedene tretje države z državo članico, za katero je odgovoren pristojni organ, in obstajajo informacije, da ima les v navedeni tretji državi in navedeni državi članici enak fitosanitarni status; (b) pošiljke lesa iglavcev se prepeljejo do kontrolne točke, ki se nahaja v isti državi članici kot mejna kontrolna točka vstopa; (c) pošiljke lesa iglavcev ne pomenijo posebnega tveganja širjenja karantenskih škodljivih organizmov za Unijo ali škodljivih organizmov, za katere veljajo ukrepi, sprejeti v skladu s členom 30(1) Uredbe (EU) 2016/2031, med prevozom do kontrolne točke; (d) preden pošiljka zapusti ozemlje navedene države članice, pristojni organ zagotovi, da se les predela tako, da ne pomeni fitosanitarnega tveganja. 3. Države članice, ki uporabljajo določbe iz odstavka 2: (a) Komisijo in druge države članice obvestijo o zadevnem območju tretje države in o fitosanitarnem statusu tega območja; (b) vsako leto predložijo poročilo o obsegu in rezultatih uradnega nadzora, ki se izvaja nad zadevnim lesom iglavcev.

Člen 6 Postopki, ki se izvajajo med identifikacijskimi in fizičnimi pregledi na kontrolni točki, ki ni mejna kontrolna točka, in po njih 1. Po tem, ko pristojni organi mejne kontrolne točke odobrijo prevoz ali sprejmejo odločitev o prevozu pošiljke do kontrolne točke, ki je navedena v SZVD, izvajalec dejavnosti, odgovoren za pošiljko, ne predloži pošiljke za identifikacijske in fizične preglede na kontrolni točki, ki ni kontrolna točka, navedena v SZVD, razen če pristojni organi mejne kontrolne točke odobrijo prevoz pošiljke do druge kontrolne točke v skladu s točko (a) člena 3(1) in točko (a) člena 4(2). 2. Pristojni organi kontrolne točke potrdijo prispetje pošiljke pristojnim organom mejne kontrolne točke tako, da v sistemu IMSOC izpolnijo SZVD iz točke (a) člena 2(1). 3. Pristojni organi kontrolne točke zaključijo ločeni SZVD iz točke (d) člena 2(1) ali, v primeru člena 2(3), SZVD iz točke (c) člena 2(1) tako, da v njem evidentirajo rezultate identifikacijskih in fizičnih pregledov ter kakršno koli odločitev o pošiljki, sprejeto v skladu s členom 55 Uredbe (EU) 2017/625. 4. Izvajalec dejavnosti predloži referenčno številko zaključenega SZVD iz odstavka 3 v carinski deklaraciji, vloženi za pošiljko pri carinskih organih, in hrani izvod navedenega SZVD na razpolago carinskim organom kot spremno listino iz člena 163 Uredbe (EU) št. 952/2013. 5. Kadar pristojni organi mejne kontrolne točke od pristojnih organov kontrolne točke v 15 dneh od dneva, ko je bil za pošiljko odobren prevoz do kontrolne točke, ne prejmejo potrditve o prispetju pošiljke: (a) pri pristojnih organih kontrolne točke preverijo, ali je pošiljka prispela na kontrolno točko; (b) kadar se pri preverjanju iz točke (a) pokaže, da pošiljka ni prispela na kontrolno točko, obvestijo carinske organe in druge organe iz člena 75(1) Uredbe (EU) 2017/625, da niso prejeli potrditve o prispetju pošiljke v namembni kraj; (c) opravijo nadaljnje preiskave za določitev dejanske lokacije blaga v sodelovanju s carinskimi organi in drugimi organi iz člena 75(1) Uredbe (EU) 2017/625. Poglavje II Dokumentacijski pregledi, ki se izvajajo v oddaljenosti od mejne kontrolne točke

Člen 7 Dokumentacijski pregledi pošiljk rastlin, rastlinskih proizvodov in drugih predmetov, ki se izvajajo v oddaljenosti od mejne kontrolne točke Dokumentacijske preglede pošiljk rastlin, rastlinskih proizvodov in drugih predmetov iz točke (c) člena 47(1) Uredbe (EU) 2017/625, ki vstopajo v Unijo, lahko izvajajo: (a) kadar pošiljke prispejo na mejno kontrolno točko, pristojni organi, ki se nahajajo v oddaljenosti od mejne kontrolne točke ali na kontrolni točki, ki ni mejna kontrolna točka, pod pogojem, da so v isti državi članici kot mejna kontrolna točka prispetja pošiljke; (b) kadar za pošiljke velja manjša pogostost opravljanja pregledov, kot je določeno v pravilih iz točke (g) člena 1(2) Uredbe (EU) 2017/625, in prispejo na vstopno točko, ki ni mejna kontrolna točka, pristojni organi vstopne točke v Unijo.

Člen 8 Pogoji za izvajanje dokumentacijskih pregledov pošiljk rastlin, rastlinskih proizvodov in drugih predmetov, ki se izvajajo v oddaljenosti od mejne kontrolne točke 1. Za izvajanje dokumentacijskih pregledov iz člena 7 morajo biti izpolnjeni naslednji pogoji: (a) pristojni organi iz člena 7 izvajajo dokumentacijske preglede: (i) uradnih spričeval in rezultatov laboratorijskih preskusov, ki jih v IMSOC naložijo pristojni organi mejne kontrolne točke prispetja pošiljke; (ii) uradnih spričeval in rezultatov laboratorijskih preskusov, ki jih v IMSOC naloži izvajalec dejavnosti, če so pristojni organi mejne kontrolne točke preverili in ugotovili, da ustrezajo izvirnim spričevalom ali rezultatom laboratorijskih preskusov; (iii) uradnih spričeval in rezultatov laboratorijskih preskusov, ki jih v IMSOC predložijo pristojni organi tretjih držav, ali (iv) izvirnih uradnih spričeval, če so pristojni organi iz člena 7 del določene mejne kontrolne točke iz člena 4(2) Izvedbene uredbe Komisije (EU) 2019/1012 (12); (b) izvajalec dejavnosti pošiljke ne prepelje od mejne kontrolne točke do kontrolne točke za izvedbo identifikacijskih in fizičnih pregledov, dokler pristojni organi iz člena 7 ne obvestijo pristojnih organov mejne kontrolne točke o zadovoljivih rezultatih dokumentacijskih pregledov. 2. Če mora izvajalec dejavnosti pošiljko rastlin, rastlinskih proizvodov in drugih predmetov prepeljati do kontrolne točke za izvedbo identifikacijskih in fizičnih pregledov, se uporabljajo členi 2, 4 in 5. 3. Izvajalec dejavnosti lahko prepelje pošiljko rastlin, rastlinskih proizvodov in drugih predmetov od mejne kontrolne točke do kontrolne točke za izvedbo dokumentacijskih pregledov, pod pogojem, da je kontrolna točka pod nadzorom istega pristojnega organa kot mejna kontrolna točka. Poglavje III Končne določbe

Člen 9 Razveljavitve 1. Direktiva Komisije 2004/103/ES se razveljavi z učinkom od 14. decembra 2020. 2. Sklepa Komisije 2010/313/EU in 2010/458/EU se razveljavita z učinkom od 14. decembra 2019.

Člen 10 Začetek veljavnosti in uporaba Ta uredba začne veljati dvajseti dan po objavi v Uradnem listu Evropske unije. Uporablja se od 14. decembra 2019. Člen 4(1)(a) ter člena 7 in 8 se uporabljajo od 14. decembra 2020. Člen 2(3) se uporablja do 13. decembra 2023.

Ta uredba je v celoti zavezujoča in se neposredno uporablja v vseh državah članicah. V Bruslju, 10. oktobra 2019 Za Komisijo Predsednik Jean-Claude JUNCKER

(1) UL L 95, 7.4.2017, str. 1.

(2) Uredba Komisije (ES) št. 669/2009 z dne 24. julija 2009 o izvajanju Uredbe (ES) št. 882/2004 Evropskega parlamenta in Sveta glede poostrenega uradnega nadzora pri uvozu nekatere krme in nekaterih živil neživalskega izvora ter spremembi Odločbe 2006/504/ES (UL L 194, 25.7.2009, str. 11).

(3) Izvedbena uredba Komisije (EU) št. 884/2014 z dne 13. avgusta 2014 o uvedbi posebnih pogojev, ki urejajo uvoz nekatere krme in živil iz nekaterih tretjih držav, zaradi tveganja onesnaženja z aflatoksini ter o razveljavitvi Uredbe (ES) št. 1152/2009 (UL L 242, 14.8.2014, str. 4).

(4) Uredba Komisije (ES) št. 1756/2004 z dne 11. oktobra 2004 o določitvi podrobnih pogojev za zahtevane dokaze in merila za vrsto in stopnjo zmanjšanja pogostnosti zdravstvenih pregledov nekaterih rastlin, rastlinskih proizvodov ali drugih predmetov, navedenih v delu B Priloge V k Direktivi Sveta 2000/29/ES (UL L 313, 12.10.2004, str. 6).

(5) Sklep Komisije 2010/313/EU z dne 7. junija 2010 o pooblastilu v skladu z Uredbo (ES) št. 669/2009 za izvajanje fizičnih pregledov v prostorih nosilcev dejavnosti proizvodnje krme in živilske dejavnosti na Cipru (UL L 140, 8.6.2010, str. 28).

(6) Sklep Komisije 2010/458/EU z dne 18. avgusta 2010 o pooblastilu v skladu z Uredbo (ES) št. 669/2009 za izvajanje fizičnih pregledov v prostorih nosilcev dejavnosti proizvodnje krme in živilske dejavnosti na Malti (UL L 218, 19.8.2010, str. 26).

(7) Direktiva Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (UL L 169, 10.7.2000, str. 1).

(8) Direktiva Komisije 2004/103/ES z dne 7. oktobra 2004 o preverjanjih identitete in zdravstvenih pregledih rastlin, rastlinskih proizvodov in drugih predmetov, naštetih v delu B Priloge V k Direktivi Sveta 2000/29/ES, ki se lahko opravljajo na mestu, ki ni vstopno mesto v Skupnost, ali na mestu, ki je blizu, in podrobni določitvi pogojev, povezanih s temi pregledi (UL L 313, 12.10.2004, str. 16).

(9) Uredba (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (UL L 317, 23.11.2016, str. 4).

(10) Izvedbena uredba Komisije (EU) 2019/2130 z dne 25. novembra 2019 o določitvi podrobnih pravil o postopkih, ki jih je treba izvajati med dokumentacijskimi, identifikacijskimi in fizičnimi pregledi živali in blaga, nad katerimi se izvaja uradni nadzor na mejnih kontrolnih točkah, ter po njih (glej stran 128 tega Uradnega lista).

(11) Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).

(12) Delegirana uredba Komisije (EU) 2019/1012 z dne 12. marca 2019 o dopolnitvi Uredbe (EU) 2017/625 Evropskega parlamenta in Sveta z odstopanjem od pravil o določitvi kontrolnih točk in minimalnih zahtev za mejne kontrolne točke (UL L 165, 21.6.2019, str. 4).